ET
15.5.2023
Euroopa Liidu Teataja
C 173/31
27. veebruaril 2023 esitatud hagi – Kargins versus komisjon (Kohtuasi T-110/23) (2023/C 173/42) Kohtumenetluse keel: inglise Pooled Hageja: Rems Kargins (Riia, Läti) (esindaja: advokaat O. Behrends) Kostja: Euroopa Komisjon
Nõuded Hageja palub Üldkohtul: — tühistada komisjoni 12. detsembri 2022. aasta otsus, mille hageja sai kätte 16. detsembril 2022 ja millega komisjon jättis dokumentidele juurdepääsu taotluse rahuldamata vastavalt normidele, mis reguleerivad üldsuse juurdepääsu dokumentidele; — mõista kohtukulud välja kostjalt.
Väited ja peamised argumendid Hagi põhjenduseks esitab hageja kuus väidet. 1.
Esimene väide, et dokumentide nimekiri, mille kostja esitas vaidlustatud otsuses, on ilmselgelt ebatäielik. 2.
Teine väide, et kostja on dokumentide olulisi osi õigusvastaselt tsenseerinud. 3.
Kolmas väide, et kostja on õigusvastaselt keeldunud võimaldamast juurdepääsu 14 dokumendile ning on seda tehes lähtunud määruse 1049/2001 (1) artikli 4 lõike 2 väärast tõlgendamisest ja kohaldamisest osas, mis puudutab kohtumenetluse võimalikku kahjustamist. 4.
Neljas väide, et kostja seisukoht võimaliku ülekaaluka avaliku huvi kohta sisaldab vigu, näiteks asjaolu, et kostja ei viidanud kahjule, mida avalikustamine põhjustab, ta ei arvestanud käesoleva asja poliitilist ja majanduslikku tähtsust ning ta ei kaalunud avalikku huvi selle vastu, et teha vahet õiguspärasel amicus curiae esildisel ja komisjoni õigusvastasel sekkumisel õigusmõistmisesse liikmesriigis, kui komisjon juhtis liikmesriigi apellatsioonikohtu tähelepanu negatiivsetele tagajärgedele, mida toob asjaomasele liikmesriigile kaasa komisjoni võetav vastumeede, kui madalama astme kohute otsust ei tühistata. 5.
Viies väide, et kostja ei võimaldanud hagejal toimikuga tutvuda. 6.
Kuues väide, et kuna hageja suhtes tehti vaidlustatud otsus ligi aasta pärast kordustaotluse saatmist, siis on määruse 1049/2001 artikli 8 lõigetes 1 ja 2 sätestatud tähtaega rikutud sedavõrd rängalt, et see võrdub juurdepääsu võimaldamisest keeldumisega vastaval ajal.
(1)
Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele.
2. märtsil 2023 esitatud hagi – Debreceni Egyetem versus nõukogu (Kohtuasi T-115/23) (2023/C 173/43) Kohtumenetluse keel: ungari Pooled Hageja: Debreceni Egyetem (Debrecen, Ungari) (esindajad: advokaadid J. Rausch ja Á. Papp)